LIETUVOS RESPUBLIKOS APLINKOS MINISTRAS

ĮSAKYMAS

DĖL UAB „ALZIDA“ PASKYRIMO ATLIKTI TREČIŲJŲ ŠALIŲ UŽDUOTIS VERTINANT IR TIKRINANT STATYBOS PRODUKTŲ EKSPLOATACINIŲ SAVYBIŲ PASTOVUMĄ GALIOJIMO SUSTABDYMO

2017 m. gegužės 23 d. Nr. D1-435

Vilnius

Vadovaudamasis statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“, 20 punktu ir atsižvelgdamas į Nacionalinio akreditacijos biuro prie Ūkio ministerijos 2017 m. gegužės 5 d. įsakymą Nr. AK-63 „Dėl UAB „Alzida“ akreditavimo pažymėjimo galiojimo sustabdymo“:

1. S u s t a b d a u UAB „Alzida“ paskyrimo atlikti trečiųjų šalių užduotis vertinant ir tikrinant statybos produktų eksploatacinių savybių pastovumą pagal Lietuvos Respublikos aplinkos ministro 2013 m. lapkričio 27 d. įsakymu Nr. D1-871 „Dėl įstaigų, atliekančių trečiųjų šalių užduotis vertinant ir tikrinant statybos produktų eksploatacinių savybių pastovumą, paskyrimo“ patvirtintą sritį ir funkcijas galiojimą 3 mėnesiams nuo šio įsakymo paskelbimo datos.

2. N u s t a t a u terminą per 3 mėnesius nuo šio įsakymo paskelbimo datos UAB „Alzida“ pateikti Lietuvos Respublikos aplinkos ministerijai galiojantį UAB „Alzida“ akreditavimo pažymėjimą, patvirtinantį Lietuvos Respublikos aplinkos ministro 2013 m. lapkričio 27 d. įsakymu Nr. D1-871 „Dėl įstaigų, atliekančių trečiųjų šalių užduotis vertinant ir tikrinant statybos produktų eksploatacinių savybių pastovumą, paskyrimo“ patvirtintos srities ir funkcijų kompetenciją.

3. I n f o r m u o j u, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Aplinkos ministras	Kęstutis Navickas